**OBEC Černík**

**VŠEOBECNE  ZÁVÄZNÉ  NARIADENIE  OBCE  Černík
č. 4/2015**

 **O DANI Z NEHNUTEĽNOSTÍ**

 Obec Černík v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods.6, § 8 ods. 2, § 12 ods. 2 a 3, § 16 ods. 2, § 17 ods. 2, 3, a 4, § 98 a § 99e ods. 9 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

u s t a n o v u j e

**§ 1**

**Základné ustanovenie**

1. Obecné zastupiteľstvo v Černíku podľa § 11, ods. 4 písm. d) zákona č. 369/1990 Zb. o obecnom zriadení v znení neskorších predpisov  r o z h o d l o,  že v nadväznosti na
§ 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou
od 1. januára 2016 **daň z nehnuteľností**
2. Základné náležitosti o dani z nehnuteľností uvedených v ods. 1. sú ustanovené v zákone č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Predmet úpravy VZN**

 Predmetom tohto VZN je určenie náležitostí k dani z nehnuteľností v zmysle splnomocňovacích ustanovení zákona č. 582/2004 Z.z. o miestnych daniach správcom dane.

**§ 3**

**DAŇ Z NEHNUTEĽNOSTÍ**

 Podľa § 4 zákona 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, daň z nehnuteľností zahŕňa:

a)    daň z pozemkov,
b)    daň zo stavieb,
c)    daň z bytov a z nebytových priestorov v bytovom dome

**Daň z pozemkov**

**§ 4**

**Základ dane**

1. Správca dane týmto VZN ustanovuje, že základom dane z pozemkov pre pozemky druhu **orná pôda, chmeľnice, vinice a ovocné sady** je hodnota pozemku bez porastov určená vynásobením výmery pozemkov v m² a hodnoty pôdy za 1 m², uvedenej v prílohe č. 1 k zákonu č. 582/2004 Z.z.: - t.j. **0,8726 €/m²**
2. Základom dane z pozemkov pre pozemky druhu **trvalé trávnaté porasty** je hodnota pozemku bez porastov určená vynásobením výmery pozemkov v m² a hodnoty pôdy za 1 m², uvedenej v prílohe č. 1 k zákonu č. 582/2004 Z.z: - t.j. **0,1287 €/m²**
3. Základom dane z pozemkov pre pozemky druhu **záhrada, zastavané plochy a nádvoria a ostatné plochy** je hodnota pozemku určená vynásobením výmery pozemkov v m² a hodnoty pôdy za 1 m², uvedenej v prílohe č. 2 k zákonu č. 582/2004 Z.z.: - t.j. **1,85 €/m²**
4. Základom dane z pozemkov pre pozemky druhu **lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy** je hodnota pozemku určená vynásobením výmery v m² a hodnoty pôdy
za 1 m². Hodnota pôdy je **0,15 €/m².** Táto ustanovená hodnota pozemku sa použije len vtedy, ak daňovník hodnotu pozemku nepreukáže znaleckým posudkom.
5. Správca dane týmto VZN ustanovuje, že základom dane z pozemkov pre **stavebné pozemky** je hodnota pozemku určená vynásobením výmery pozemkov v m² a hodnoty pôdy za 1 m², uvedenej v prílohe č. 2 k zákonu č. 582/2004 Z.z. – t.j. **18,58 €/m²**

**§ 5**

**Sadzba dane**

Správca dane určuje na území obce Černík pre všetky pozemky uvedené v § 2 tohto VZN ročnú sadzbu dane z pozemkov nasledovne:

1. orná pôda, chmeľnice, vinice, ovocné sady
* r**očná sadzba dane je 0,58% - 0,0051 €/1m²**
1. trvalé trávne porasty
* **ročná sadzba dane je 1,25% - 0,0016 €/1m²**
1. záhrady, zastavané plochy a nádvoria, ostatné plochy
* ročná sadza dane je **0,28% - 0,0052 €/1m²**
1. lesné pozemky, na ktorých sú hospodárske lesy
* ročná sadzba dane je **0,70% - 0,00105 €/1m²**
1. rybníky s chovom rýb a ostatné hospodársky využívané vodné plochy
* **ročná sadzba dane je 0,28% - 0,00042 €/1m²**
1. **stavebné pozemky**
* **ročná sadzba dane je 0,28% - 0,052€/1m²**

**Daň zo stavieb**
**§ 6**
**Sadzba dane**

1.    Správca dane určuje pre stavby na území obce Černík ročnú sadzbu dane zo stavieb za každý aj začatý m² zastavanej plochy nasledovne:

1. **0,050 €** za stavby na bývanie a drobné stavby, ktoré majú doplnkovú funkciu pre hlavnú stavbu,
2. **0,050 €**  za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
3. **0,080 €**  za chaty a stavby na individuálnu rekreáciu,
4. **0,199 €**  za samostatne stojace garáže,
5. **0,199 €**  za stavby hromadných garáží,
6. **0,199 €**  za stavby hromadných garáží umiestnené pod zemou,
7. **0,400 €**  za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
8. **0,500 €**  za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou,
9. **0,500 €**  za ostatné stavby neuvedené v písmenách a) až h).

2.    Správca dane určuje pri viacpodlažných stavbách pre všetky druhy stavieb príplatok za  podlažie vo výške **0,0431 €** za každé ďalšie podlažie okrem prvého nadzemného podlažia.

**Daň z bytov a z nebytových priestorov v bytovom dome**

**§ 7**

**Sadzba dane**

 Správca dane na území celej obce určuje ročnú sadzbu dane z bytov a z nebytových priestorov v bytovom dome za každý aj začatý m² podlahovej plochy bytu a nebytového  priestoru v bytovom dome vo výške **0,050 €.**

**§ 8**

**Oslobodenie od dane a zníženie dane**

Správca dane ustanovuje, že od dane z pozemkov sú oslobodené

* pozemky verejne prístupných parkov, priestorov a športovísk

**§ 9**

**Daňové priznanie**

 Priznanie k dani z nehnuteľností, je daňovník povinný podať k správcovi dane
do 31.1. príslušného zdaňovacieho obdobia.

**§ 10**

**Suma dane, ktorú správca dane nevyrubí**

Správca dane ustanovuje, že ročná daň úhrne najviac do **2,00 €** nebude spoločným rozhodnutím vyrubovať ani vyberať.

**§ 11**

**Záverečné ustanovenia**

1. Dňom účinnosti tohto VZN o dani z nehnuteľností sa ruší VZN č. 2 zo dňa
14. decembra 2011 o dani z nehnuteľností.
2. VZN bolo schválené obecným zastupiteľstvom dňa 11.12.2015
3. Toto nariadenie nadobúda účinnosť od 1. januára 2016.

 Ľudovít Kuťka

 Starosta obce

**Návrh VZN bol zverejnený na úradnej tabuli obce od 26.11.2015 do 10.12.2015.**

**Toto VZN bolo vyvesené na úradnej tabuli obce od 14.12.2015 do 28.12.2015.**